অফিস প্রেম বাড়ছে ভারতে, গবেষণায় চমকানো তথ্য

ওয়েব ডেস্ক: সহকর্মীর সঙ্গে প্রেমের সম্পর্কে জড়ানোর প্রবণতা উল্লেখযোগ্যভাবে বাড়ছে ভারতীয়দের মধ্যে (Relationship with Collogues)। সম্প্রতি অ্যাশলে ম্যাডিসন এবং YouGov-এর যৌথ গবেষণায় উঠে এসেছে, অফিস রোম্যান্সের (Romance) দিক থেকে বিশ্বে দ্বিতীয় স্থানে রয়েছে ভারত (India)।

১১টি দেশে ১৩ হাজারেরও বেশি মানুষের উপর এই সমীক্ষা চালানো হয়। তাতে দেখা গিয়েছে, প্রতি ১০ জন ভারতীয়র মধ্যে অন্তত ৪ জন কখনও না কখনও অফিসে সহকর্মীর সঙ্গে প্রেম করেছেন বা সম্পর্কে জড়িয়েছেন।

আরও পড়ুন: পাতলা খোসার ফল খাওয়া বারণ ক্যানসার রোগীদের, কিন্তু কেন?

এই তালিকার শীর্ষে রয়েছে মেক্সিকো। সেই দেশের ৪৩ শতাংশ কর্মী জানিয়েছেন, তাঁদের অফিস রোম্যান্সের অভিজ্ঞতা রয়েছে। ভারতের ক্ষেত্রে এই হার ৪০ শতাংশ। অন্যদিকে আমেরিকা, ব্রিটেন, কানাডায় এই হার ৩০ শতাংশের আশেপাশে। এসব দেশে ঝুঁকির ভয়ে অনেকে অফিসে প্রেম এড়াতে চান।

সমীক্ষায় আরও জানা গেছে, পুরুষদের মধ্যে সহকর্মীর সঙ্গে প্রেমের প্রবণতা বেশি। ৫১ শতাংশ পুরুষ মনে করেন, কর্মক্ষেত্রের রোম্যান্স গ্রহণযোগ্য। কিন্তু মহিলারা তুলনামূলকভাবে সাবধানী। তাঁদের ২৯ শতাংশের মতে, অফিস প্রেমে কাজের পরিবেশ খারাপ হতে পারে, সেই সঙ্গে কেরিয়ারে প্রভাব পড়ার সম্ভাবনাও থাকে।

১৮ থেকে ২৪ বছরের তরুণ-তরুণীরা যদিও এই বিষয়ে বেশি সতর্ক। এই বয়সগোষ্ঠীর প্রায় ৩৪ শতাংশ জানিয়েছেন, অফিসের কাজের জায়গায় ব্যক্তিগত সম্পর্কে জড়াতে তাঁরা আগ্রহী নন। উল্লেখ্য, শুধু মেট্রো শহরই নয়, ছোট শহর ও গ্রামীণ এলাকার অফিসেও সহকর্মীর সঙ্গে প্রেমের বিষয়ে ভারতীয়দের মনোভাব দিনে দিনে আরও খোলামেলা হচ্ছে, জানিয়েছে গবেষণা।

দেখুন আরও খবর: